Mainzi toomkirik

Mainzi toomkirik (ka Mainzi Püha Martini katedraal; saksa keeles Hohe Dom St. Martin zu Mainz või lühendatult Mainzer Dom) on katoliku katedraal ning endise Mainzi peapiiskopkonna ja tänapäevase Mainzi piiskopkonna peakirik. 

Toomkirik on pühitsetud pühale Martinile ja kooriruum pühale Stefanusele. 

 Ajalugu 
975. aastal nimetas Saksa-Rooma keiser Otto II oma kaaskondlase Willigise Mainzi peapiiskopiks ning ertskantsleriks, kes alustas linna uue toomkiriku ehitust, mis pidi üle võtma kahe kohaliku kiriku, Püha Johannese kiriku ehk vana toomkirikuVana toomkirik taastati 900ndate alguses peapiiskop Hatto I all ning pühendati püha Martinile. Peale uue toomkiriku valmimist sai kiriku uueks kaitsepühakuks püha Ristija Johannes. Lk 100 (Falck, 1997) ja Püha Albani kloostri, funktsioonid.Lk 9 (Schneider, 1886) 

Mainzi toomkirik pühitseti sisse 29. või 30. augustil 1009. Pühitsemispäeval sai kirikus alguse tulekahju, millest jäi puutumata vaid vana toomkirik.Lk 10 (Schneider, 1886) Kiriku taastamistööd jäid järgmiseks 20 aastaks seisma ning viidi lõpuni alles peapiiskop Bardo ajal, kes toomkiriku 1036. aasta uuesti sisse pühitses. Tseremoonial osalesid lisaks 17 piiskopile ka keiser Konrad II ja keisrinna Gisela koos troonipärija ning tulevase keisri Heinrichiga.Lk 14 (Schneider, 1886)

1081. aastal toimus toomkirikus uus põleng. Kirikut remonditi keiser Heinrich IV ajal. 1137. aastal valmis ka pühale Gotthardile pühitsetud kabel. 

Katedraalile tehti järgnevate aastasadade jooksul mitmeid juurdeehitusi. 1793. aastal aset leidnud Mainzi piiramisel läks toomkirik taas põlema. Prantsuse sõdurite vandaalitsemise tõttu hävis ka suur osa katedraali sisustusest. Piiskop Joseph Ludwig Colmar laskis teha minimaalsed restaureerimistööd. 1803. aastal lammutati ka toomkiriku juurde kuulunud Liebfrauenkirche. 

Teise maailmasõja ajal sai toomkirik 1942. aasta 11. ja 12. augustil ning 1944. aasta 8. ja 9. septembril toimunud pommirünnakutes kahjustada. 1975. aastal restaureeriti katedraali ulatuslikult. 2004. aastal paigaldati kaks Johannes Schreiteri valmistatud klaasakent.Lk 142–143 (Brulls, 2013)
 Viited 

 Kirjandus 
 Brulls, Holger. Johannes Schreiter. Glasbilder. Collagen. Zeichnungen, 1995–2012. 2013. 
 Falck, Ludwig. Von der fränkischen Zeit bis zum Ende des 18. Jahrhunderts - Denkmaltopographie Bundesrepublik Deutschland. Kulturdenkmäler in Rheinland-Pfalz. Stadt Mainz: Altstadt. Worms. 1997.
 Hartmann, Peter. Mainz - Kleine Stadtgeschichte. 2017. 
 Schneider, Friedrich. Der Dom zu Mainz. Geschichte und Beschreibung des Baues und seiner Wiederherstellung. Berlin: Ernst & Korn, 1886. 

Kategooria:Saksamaa kirikud
Kategooria:Katedraalid
Kategooria:Mainz